|  |
| --- |
| REPUBLIKA HRVATSKAOSJEČKO-BARANJSKA ŽUPANIJAOPĆINA VLADISLAVCIOpćinsko vijeće |

Klasa: 021-01/16-01/23

Urbroj: 2158/07-01-16-04

Vladislavci, 23. prosinca 2016.

### ZAPISNIK

**sa 23. sjednice Općinskog vijeća Općine Vladislavci,**

**održane 23. prosinca 2016. godine**

 Sjednica se održava u vijećnici Općine Vladislavci, Kralja Tomislava 141, Vladislavci, s početkom u 15:30 sati.

Sjednicu otvara predsjednik Općinskog vijeća u 15:30 sati i nakon poimenične prozivke konstatira da su sjednici

* prisutni
* Ivan Kelemen
* Krunoslav Morović
* Tadija Marijanović
* Franjo Žuljević
* Jozo Pratljačić
* Kristina Duvnjak
* Nedjeljko Radić
* Igor Kovačev
* Josip Žuljević
* Dragan Živanović
* Damir Bimbi
* Odsutni

 - Damir Balaž

 - Ostali prisutni

1. Marjan Tomas, Općinski načelnik
2. Gordana Pehar Kovačević, v.d. Pročelnika
3. Marijana Božičević, zapisničar, polaznica stručnog osposobljavanja

Predsjedavajući imenuje za zapisničara Marijanu Božičević i za

 OVJEROVITELJE ZAPISNIKA: Tadiju Marijanovića i Kristinu Duvnjak

 Predsjednik Vijeća predlaže sljedeći

 **D N E V N I R E D :**

1. Usvajanje zapisnika 22. sjednice Općinskog vijeća
2. Vijećnička pitanja
3. Prijedlog 2. Izmjena i dopuna Proračuna Općine Vladislavci za 2016. godinu
4. Prijedlog Provedbenog plana unaprjeđenja zaštite od požara za područje Općine Vladislavci za 2017. godinu.
5. Prijedlog Prethodne suglasnosti na Plan upravljanja imovinom u vlasništvu Općine Vladislavci za 2017. godinu
6. Prijedlog Mreže dječjih vrtića na području Općine Vladislavci
7. Prijedlog Odluke o izmjenama i dopunama Odluke o komunalnom redu
8. Razno

**Predsjednik vijeća daje na glasanje dnevni red 23. sjednice Općinskog vijeća.**

Dnevni red 23. sjednice Općinskog vijeća usvojen je jednoglasno, sa 11 glasova ZA, nitko PROTIV, nitko SUZDRŽAN.

**TOČKA 1.**

**USVAJANJE ZAPISNIKA SA 22. SJEDNICE OPĆINSKOG VIJEĆA**

Predsjednik Općinskog vijeća otvara raspravu.

 Budući da nije bilo nikakvih prijedloga i pitanja, predsjednik Općinskog vijeća daje zapisnik 21. sjednice na usvajanje.

***Zaključak***

 Općinsko vijeće Općine Vladislavci usvojilo je Zapisnik 22. sjednice Općinskog vijeća sa 11 glasova ZA, nitko PROTIV, nitko SUZDRŽAN.

**TOČKA 2.**

**VIJEĆNIČKA PITANJA**

 Predsjednik Općinskog vijeća otvara raspravu.

Budući da nije bilo nikakvih prijedloga i pitanja, predsjednik Općinskog vijeća zatvara TOČKU 2. VIJEĆNIČKA PITANJA.

**TOČKA 3.**

**PRIJEDLOG 2. IZMJENA I DOPUNA PRORAČUNA OPĆINE VLADISLAVCI ZA 2016. GODINU**

Predsjednik Općinskog vijeća otvara raspravu.

 Za riječ se javlja općinski načelnik Marjan Tomas i govori da su Općinski vijećnici na uvid dobili 2. Izmjene i dopune Proračuna Općine Vladislavci gdje se u općem dijelu II. Rebalansa Proračuna vidi rashod i ostvarenje prihoda u iznosu od 4.766.686,86 kn u odnosu po I. Rebalansu Proračuna gdje je bilo predviđeno 5.322.786.81 kn. Ukupni prihodi po II. Rebalansu Proračuna za 2016. godinu jednaki su ukupnim rashodima.

 Općinski vijećnik Igor Kovačev se javlja za riječ vezano za povrat sredstava Osječko –baranjskoj županiji za mrtvačnicu Dopsin, zanima ga zašto su sredstva u iznosu od 35.000, 00 kn vraćena?

 Općinski načelnik Marjan Tomas se javlja za riječ i pojašnjava da je iznos od 35.000, 00 kn iznos koji Općina Vladislavci nije utrošila za izgradnju mrtvačnice Dopsin zbog neriješenih imovinskopravnih pitanja. Budući da se Općina Vladislavci prijavljivala na javni poziv Osječko – baranjske županije koji je financirao gradnju mrtvačnice, budući da se nije uspjelo ići u realizaciju projekta u 2016. godini, neutrošena sredstva su se morala vratiti Osječko – baranjskoj županiji za što je u županiji dogovoreno da će nam se sredstva vratiti temeljem drugog Javnog poziva županije tako da je to stvar samo tehničke prirode zbog ispunjavanja odredbi ugovora.

 Za riječ se javlja vijećnik Nedjeljko Radić i predlaže Općinskom vijeću da se pomogne ugroženoj obitelji s područja Općine Grabovac, kojoj je izgorila obiteljska kuća.

 Općinski načelnik Marjan Tomas se javlja za riječ i govori kako će Općina Vladislavci pronaći način kako bi pomogla ugroženoj obitelji.

 Budući da više nije bilo nikakvih prijedloga i pitanja, predsjednik Općinskog vijeća daje na usvajanje II. Izmjene i dopune Proračuna Općine Vladislavci za 2016. godinu.

***Zaključak***

Općinsko vijeće Općine Vladislavci usvojilo je II. Izmjene i dopune Proračuna Općine Vladislavci za 2016. godinu sa 11 glasova ZA, nitko PROTIV, nitko SUZDRŽAN.

**TOČKA 4.**

**PRIJEDLOG PROVEDBENOG PLANA UNAPRJEĐENJA ZAŠTITE OD POŽARA ZA PODRUČJE OPĆINE VLADISLAVCI ZA 2017. GODINU**

Predsjednik Općinskog vijeća otvara raspravu.

 Za riječ se javlja v.d. Pročelnika Gordana Pehar Kovačević i govori da je Općina Vladislavci kao i svake godine obvezna donijeti Provedbeni plan unaprjeđenja zaštite od požara za područje Općine Vladislavci.

 Budući da više nije bilo nikakvih prijedloga i pitanja, predsjednik Općinskog vijeća daje na usvajanje prijedlog Provedbenog plana unaprjeđenja zaštite od požara za područje Općine Vladislavci za 2017. godinu.

***Zaključak***

Općinsko vijeće Općine Vladislavci usvojilo je Provedbeni Plan unaprjeđenja zaštite od požara za područje Općine Vladislavci za 2017. godinu sa 11 glasova ZA, nitko PROTIV, nitko SUZDRŽAN.

**TOČKA 5.**

**PRIJEDLOG PRETHODNE SUGLASNOSTI NA PLAN UPRAVLJANJA IMOVINOM U VLASNIŠTVU OPĆINE VLADISLAVCI ZA 2017. GODINU**

Predsjednik Općinskog vijeća otvara raspravu.

 Za riječ se javlja v. d. Pročelnika Gordana Pehar Kovačević te pojašnjava da se Planom upravljanja imovinom u vlasništvu Općine Vladislavci za 2017. godinu definira način upravljanja i raspolaganja imovinom u vlasništvu Općine Vladislavci, navodi se i ošasna imovina koju je Općina Vladislavci nasljedila tokom prošle godine.

Budući da više nije bilo nikakvih prijedloga i pitanja, predsjednik Općinskog vijeća daje na usvajanje prijedlog Prethodne suglasnosti na Plan upravljanja imovinom u vlasništvu Općine Vladislavci za 2017. godinu.

***Zaključak***

Općinsko vijeće Općine Vladislavci usvojilo je Prethodnu suglasnost na Plan upravljanja imovinom u vlasništvu Općine Vladislavci za 2017. godinu sa 11 glasova ZA, nitko PROTIV, nitko SUZDRŽAN.

**TOČKA 6.**

**PRIJEDLOG PLANA MREŽE DJEČJIH VRTIĆA NA PODRUČJU OPĆINE VLADISLAVCI**

Predsjednik Općinskog vijeća otvara raspravu.

 Za riječ se javlja v. d. Pročelnika Gordana Pehar Kovačević i objašnjava da je sukladno Zakonu o predškolskom odgoju i obrazovanju Općina Vladislavci obvezna ustrojiti Plan mreže dječjih vrtića na svom području.

Budući da više nije bilo nikakvih prijedloga i pitanja, predsjednik Općinskog vijeća daje na usvajanje prijedlog Plana mreže dječjih vrtića na području Općine Vladislavci.

***Zaključak***

Općinsko vijeće Općine Vladislavci usvojilo je Plan Mreže dječjih vrtića na području Općine Vladislavci sa 11 glasova ZA, nitko PROTIV, nitko SUZDRŽAN.

**TOČKA 7.**

**PRIJEDLOG ODLUKE O IZMJENAMA I DOPUNAMA ODLUKE O KOMUNALNOM REDU**

Predsjednik Općinskog vijeća otvara raspravu

Za riječ se javlja općinski načelnik Marjan Tomas i objašnjava da se na inicijativu načelnika policijske uprave Općine Čepin mijenja članak 135. Odluke o komunalnom redu i glasi: „Nadzor nad provedbom komunalnog reda obavlja komunalno redarstvo, a po odredbi članka 63. postupaju i policijski službenici. ...“

Budući da više nije bilo nikakvih prijedloga i pitanja, predsjednik Općinskog vijeća daje na usvajanje prijedlog Odluke o izmjenama i dopunama Odluke o komunalnom redu.

***Zaključak***

Općinsko vijeće Općine Vladislavci usvojilo je Odluku o izmjenama i dopunama Odluke o komunalnom redu sa 11 glasova ZA, nitko PROTIV, nitko SUZDRŽAN.

**TOČKA 8.**

**RAZNO**

Predsjednik Općinskog vijeća otvara raspravu

Za riječ se javlja vijećnik Igor Kovačev s zamolbom da se pošalje dimnjačar u prostorije NK „GOLEO“ DOPSIN, kako bi se očistio dimnjak radi sigurnosti igrača i svih posjetitelja.

Općinski načelnik Marjan Tomas za kraj 2016. godine se zahvaljuje Općinskim vijećnicima na ukazanom povjerenju, pomoći, podršci i suradnji tijekom svih godina. Poželio im je sretan i blagoslovljen Božić, te sretnu i još uspješniju Novu 2017. godinu.

 Budući da više nije bilo nikakvih prijedloga i pitanja Predsjednik Općinskog Vijeća zaključuje raspravu po ovoj točki dnevnog reda i zaključuje sjednicu u 15:54 sati.

**ZAPISNIČAR: OVJEROVITELJI ZAPISNIKA: PREDSJEDNIK VIJEĆA :**

Marijana Božičević Tadija Marijanović Krunoslav Morović

 Kristina Duvnjak